pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กยศ. เผยพระราชบัญญัติใหม่ มีผลบังคับใช้วันนี้
วันพฤหัสบดีที่ 27 กรกฎาคม 2560
กยศ. เผยพระราชบัญญัติใหม่ มีผลบังคับใช้วันนี้
กองทุนเงินให้กู้ยืมเพื่อการศึกษา (กยศ.) เร่งเตรียมระบบรองรับและกําหนดแนวปฏิบัติของนายจ้างในการหักเงินเดือนผู้กู้ยืม หลังพระราชบัญญัติใหม่เริ่มมีผลบังคับใช้ตั้งแต่ 26 ก.ค. 2560 เป็นต้นไป  โดยนายจ้างจะทําการหักเงินเดือนได้ต่อเมื่อกองทุนแจ้งนายจ้างอย่างเป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ปัจจุบัน กองทุนฯ มีผู้กู้กองทุน กยศ. และกองทุน กรอ. จํานวนทั้งสิ้น 5.2 ล้านราย เป็นเงินกู้ยืม 5.5 แสนล้านบาท มีผู้กู้ที่ผิดนัดชําระหนี้ 2.1 ล้านราย โดยดําเนินคดีกับผู้กู้แล้วประมาณ 1.1 ล้านราย (ข้อมูล ณ วันที่ 30 มิถุนายน 2560) ในวันที่ 26 กรกฎาคมนี้ พระราชบัญญัติกองทุนเงินให้กู้ยืมเพื่อการศึกษา พ.ศ. 2560 ได้เริ่มมีผลบังคับใช้แล้ว ทั้งนี้ในส่วนของการกําหนดให้นายจ้างหักเงินเดือนจากรายได้ของพนักงานหรือลูกจ้างที่เป็นลูกหนี้ของกองทุนฯ เพื่อนําส่งกรมสรรพากรเช่นเดียวกับการหักภาษี ณ ที่จ่ายในแต่ละเดือนนั้น กองทุนฯ จะเดินหน้าให้ความรู้แก่ผู้ที่เกี่ยวข้องและประชาชน รวมถึงการเตรียมความพร้อมของระบบเพื่อรองรับการดําเนินงานตามพระราชบัญญัติฉบับนี้ ปัจจุบันพระราชบัญญัติให้อํานาจกองทุนฯ ดําเนินการ ขอข้อมูลส่วนบุคคลของผู้กู้ยืมเงินจากหน่วยงานหรือองค์กรทั้งภาครัฐและเอกชน โดยจะมีการออกกฎกระทรวงและระเบียบต่างๆ ของกองทุนฯ เพื่อรองรับพระราชบัญญัติดังกล่าว รวมถึงต้องกําหนดแนวปฏิบัติเพื่อทําความเข้าใจกับองค์กรนายจ้างและหน่วยงานอื่นๆ และเตรียมความพร้อมของระบบนําส่งเงินชําระหนี้ ทั้งนี้ เมื่อกองทุนฯ ได้ข้อมูลของผู้กู้ยืมเงินจากหน่วยงานต่างๆ กองทุนฯ จะดําเนินการแจ้งนายจ้างให้ทราบ และเมื่อนายจ้างได้รับทราบการแจ้งจากกองทุนฯ แล้ว นายจ้างมีหน้าที่หักเงินได้ของผู้กู้ยืมเงินเพื่อชําระหนี้คืนตามที่กําหนดในพระราชบัญญัติต่อไป
พระราชบัญญัติกองทุนเงินให้กู้ยืมเพื่อการศึกษา พ.ศ. 2560 จะเป็นการช่วยเพิ่มโอกาสทางการศึกษาให้กับนักเรียน นักศึกษา โดยมีการให้กู้ยืม 4 ลักษณะ คือ (1) นักเรียนนักศึกษาที่ขาดแคลนทุนทรัพย์ (2) นักเรียนนักศึกษาในสาขาวิชาความต้องการหลักต่อการพัฒนาประเทศ (3) นักเรียนนักศึกษาที่ศึกษาในสาขาวิชาที่ขาดแคลน หรือมุ่งส่งเสริมเป็นพิเศษ และ (4) นักเรียนนักศึกษาที่เรียนดีเพื่อสร้างความเป็นเลิศ เพื่อรองรับการผลิตกําลังคนไปสู่ยุคประเทศไทย 4.0 ในอนาคต ซึ่งกองทุนจะมีการพัฒนาระบบเทคโนโลยีสารสนเทศขึ้นใหม่ โดยเชื่อมโยงฐานข้อมูลกับหน่วยงานอื่นๆ ให้มีความถูกต้อง สะดวก รวดเร็วและตรวจสอบได้ในการกู้ยืมการบริหารหนี้ และการติดตามหนี้อย่างเป็นระบบ
ทั้งนี้ในปัจจุบัน กองทุนฯ มีผู้โทรศัพท์ติดต่อสอบถามทั้งเรื่องการกู้ยืมและการชําระหนี้จํานวนมากกว่า 1,700 สายต่อวัน ซึ่งอาจทําให้ได้รับความล่าช้าในการให้บริการ ซึ่งกองทุนฯ ได้ปรับปรุงระบบการให้บริการและเพิ่มอัตราเจ้าหน้าที่รับโทรศัพท์ รวมถึงขยายระยะเวลาการให้บริการจนถึง 20.00 น. ของทุกวัน ซึ่งผู้กู้ยืมและประชาชนสามารถติดตามข่าวสารและสอบถามข้อมูลต่างๆ เพิ่มเติม ได้ที่ 02-016-4888 website http://www.studentloan.or.th และ “facebook กองทุนเงินให้กู้ยืมเพื่อการศึกษา” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ทส.แถลงข่าว "การจัดการป่าไม้ไทย อย่างยั่งยืน"
วันพฤหัสบดีที่ 9 สิงหาคม 2561
ทส.แถลงข่าว "การจัดการป่าไม้ไทย อย่างยั่งยืน"
ทส.แถลงข่าว "การจัดการป่าไม้ไทย อย่างยั่งยืน"
ทส.แถลงข่าว "การจัดการป่าไม้ไทย อย่างยั่งยืน"
วันนี้ (9 ส.ค. 61) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม แถลงข่าวพร้อมพบปะ พูดคุย กับสื่อมวลชน ในงาน Meet the press reform together สร้างไทยไปด้วยกัน เรื่อง การจัดการป่าไม้ไทย อย่างยั่งยืน เพื่อสร้างความตระหนักถึงการอนุรักษ์ทรัพยากรป่าไม้ เกิดการมีส่วนร่วมของทุกภาคส่วนในการแก้ไขปัญหา และการจัดการพื้นที่ป่าไม้ ณ ตึกนารีสโมสร ทําเนียบรัฐบาล
การแถลงข่าวเรื่องดังกล่าว รมว.ทส. ได้กล่าวถึงการกําหนดแผนปฏิบัติการ เพื่อให้บรรลุเป้าหมายตามแผนยุทธศาสตร์ชาติ 20 ปี กําหนดทิศทางพื้นที่สีเขียวในประเทศไทย ไม่น้อยกว่าร้อยละ 55 โดยแบ่งเป็น 4 มาตรการ คือ
1. การจัดการป่าไม้เพื่อการอนุรักษ์ มีแผนการปกป้องป่าไม้ โดยมีหน่วยพิทักษ์ป่าลาดตระเวนพิทักษ์ทั้งทางบก ทางอากาศ และเปิดสายด่วนพิทักษ์ป่า 1362 ตลอด 24 ชั่วโมง มาตรการป้องกันไฟป่าและหมอกควัน เพื่อให้ปริมาณป่าที่มีอยู่แล้ว ต้องไม่ลดลง ตลอดจนฟื้นฟูพื้นที่ป่าให้เพิ่มขึ้น
2. การจัดการป่าไม้เพื่อการสนับสนุนการพัฒนาประเทศ การนําพื้นที่ป่าไม้ไปก่อสร้างอ่างเก็บน้ํา ถนนทางหลวง ทางรถไฟ หรือสถานที่ราชการ โดยการขอใช้พื้นที่ดังกล่าวจะพิจารณาเฉพาะเท่าที่จําเป็น และการก่อสร้างต้องให้กลมกลืนกับธรรมชาติที่มีอยู่
3. การจัดการป่าไม้เพื่อเศรษฐกิจและสังคม
- โครงการการจัดที่ดินทํากินให้ชุมชน (คทช.) ในลักษณะแปลงรวม เพื่อเป็นที่อยู่อาศัยและที่ดินทํากินให้ชุมชน โดยใช้หลักตามแนวพระราชดําริ ป่า 3 อย่าง ประโยชน์ 4 อย่าง คือ รัฐได้ป่า ประชาได้ที่ทํากิน
- ป่าชุมชน เป็นการดําเนินงานให้คนอยู่กับป่า เพื่อปกป้อง รักษา ฟื้นฟู พื้นที่ป่า และใช้ประโยชน์ของคนในชุมชนอย่างสมดุล
- การส่งเสริมการปลูกไม้เศรษฐกิจ หรือไม้มีค่า โดยขับเคลื่อนการแก้ไขปัญหา และเปิดช่องทางในการประกอบธุรกิจอุตสาหกรรมไม้จากป่าปลูก ส่งเสริมพระราชบัญญัติสวนป่า พ.ศ. 2558 และเสนอแก้ไขมาตรา 7 แห่งพระราชบัญญัติป่าไม้ พ.ศ.2484 ไม่ให้รวมไม้ที่ปลูกในที่ดินกรรมสิทธิ์ไว้ในบัญชีไม้หวงห้าม
- ป่าในเมือง เป็นป่าธรรมชาติที่อยู่ในเมือง หรือใกล้เมือง โดยใช้พื้นที่ในความดูแลของกระทรวงทรัพยากรธรรมชาติและสิ่งแวดล้อม กับความร่วมมือจากท้องถิ่นและประชาชน เปิดให้ประชาชนใช้ประโยชน์และเข้าถึงเพื่อเป็นแหล่งพักผ่อนหย่อนใจ และการเรียนรู้ทางธรรมชาติของเยาวชน
4. การปฏิรูปการบริหารจัดการป่าไม้เพื่อความยั่งยืน ขับเคลื่อนการใช้เทคโนโลยีมาช่วยในปฏิรูปทรัพยากรป่าไม้ อาทิ การลงทะเบียนต้นไม้ผ่านระบบ E-tree ให้กับประชาชน เพื่อส่งเสริมการค้าไม้ และการลงทุนกระตุ้นการปลูกป่า
รัฐบาลไทย-ข่าวทำเนียบรัฐบาล-รองปลัดวรวรรณฯ ลงพื้นที่ตรวจเยี่ยมสำนักงานอุตสาหกรรมสุราษฎร์ธานี
วันพฤหัสบดีที่ 13 สิงหาคม 2563
รองปลัดวรวรรณฯ ลงพื้นที่ตรวจเยี่ยมสํานักงานอุตสาหกรรมสุราษฎร์ธานี
นางวรวรรณ ชิตอรุณ รองปลัดกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมสุราษฎร์ธานี
จ.สุราษฎร์ธานี : นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเจตนิพิฐ รอดภัย รองอธิบดีกรมส่งเสริมอุตสาหกรรม นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ลงพื้นที่ตรวจเยี่ยมสํานักงานอุตสาหกรรมสุราษฎร์ธานี โดยมีนายภักดี ปานหงษ์ อุตสาหกรรมจังหวัดสุราษฎร์ธานี ข้าราชการ พนักงาน และเจ้าหน้าที่ ให้การต้อนรับ
นางวรวรรณ ชิตอรุณ รองปลัดกระทรวงอุตสาหกรรม ได้พบปะ รับฟังแลกเปลี่ยนความคิดเห็นพร้อมมอบนโยบายให้กับข้าราชการ พนักงาน และเจ้าหน้าที่ สอจ.สุราษฎร์ธานี ในการพัฒนาผู้ประกอบการในพื้นที่ ส่งเสริมและสนับสนุน พัฒนาผู้ประกอบการอุตสาหกรรมไทย เน้นตลาดและนวัตกรรม เพื่อให้เป็นไปตามนโยบายของท่านปลัดกระทรวงอุตสาหกรรม "ผลิตได้...ขายได้...อยู่ด้วยกันได้" ซึ่งประกอบด้วย ผลิตได้ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ ขายได้ ต้องมีการตลาดที่ดีทั้งออนไลน์ ออฟไลน์ และอยู่ด้วยกันได้ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม
ทั้งนี้ สอจ.สุราษฎร์ธานี ได้นําเสนอผลการขับเคลื่อนโครงการหมู่บ้านอุตสาหกรรมสร้างสรรค์อุตสาหกรรม (Creative Industry Village :CIV) จังหวัดสุราษฎร์ธานี โดยมีชุมชนเป้าหมาย จํานวน 9 ชุมชน คือ 1) ชุมชนบางใบไม้ 2) ชุมชมบ้านเขาเทพพิทักษ์ 3) ชุมชนบ้านวังศิลาดิเรกสาร 4) ชุมชนบ้านถ้ําผึ้ง 5) ชุมชนบ้านเลม็ด 6) ชุมชนลีเล็ด 7)ชุมชนบ้านพุมเรียง 8) ชุมชนบ้านเขาถ่าน 9)ชุมชนบ้านหนองปลิง ซึ่งทาง สอจ. ได้ดําเนินการให้คําปรึกษาแนะนําและให้ผู้ประกอบการยื่นขอการรับรองมาตรฐานผลิตภัณฑ์ชุมชน (มผช.) มีผู้ได้รับ มผช. จํานวน 11 ราย 30 ผลิตภัณฑ์ 7 ชุมชน นอกจากนี้ได้ดําเนินการจักฝึกอบรมพัฒนาด้านองค์ความรู้ พัฒนาผลิตภัณฑ์ ส่วนผลิตภัณฑ์ประเภทอาหาร สมุนไพรที่ไม่ใช่อาหาร ได้ให้คําปรึกษาแนะนําแก่ผู้ประกอบการเกี่ยวกับกระบวนการมาตรฐาน อย. และเลขจดแจ้ง พร้อมจัดหาและกลุ่มลูกค้าเพื่อสร้างรายได้ให้กับชุมชน
รัฐบาลไทย-ข่าวทำเนียบรัฐบาล-สธ. สอบสวนการเสียชีวิตนักท่องเที่ยวจีนที่จังหวัดเชียงใหม่
วันพุธที่ 29 มกราคม 2563
สธ. สอบสวนการเสียชีวิตนักท่องเที่ยวจีนที่จังหวัดเชียงใหม่
กระทรวงสาธารณสุข ส่งทีมสอบสวนโรคเคลื่อนที่เร็ว หาสาเหตุนักท่องเที่ยวจีนเสียชีวิตที่จังหวัดเชียงใหม่  เบื้องต้นอาการไม่เข้าเกณฑ์ของผู้ป่วยเข้าข่ายเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 อยู่ระหว่างรอผลการตรวจทางห้องปฏิบัติการ
กระทรวงสาธารณสุข ส่งทีมสอบสวนโรคเคลื่อนที่เร็ว หาสาเหตุนักท่องเที่ยวจีนเสียชีวิตที่จังหวัดเชียงใหม่ เบื้องต้นอาการไม่เข้าเกณฑ์ของผู้ป่วยเข้าข่ายเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 อยู่ระหว่างรอผลการตรวจทางห้องปฏิบัติการ
วันนี้ (29 มกราคม 2563) นพ.ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เขตสุขภาพที่ 1 ให้สัมภาษณ์กรณีข่าวการเสียชีวิตของนักท่องเที่ยวจีนที่รีสอร์ทในจังหวัดเชียงใหม่ ว่า ได้ส่งทีมสอบสวนโรคเคลื่อนที่เร็ว จากสํานักงานสาธารณสุขจังหวัดเชียงใหม่ และสํานักงานป้องกันควบคุมโรคที่ 1 จังหวัดเชียงใหม่ ลงพื้นที่สอบสวนโรค ได้รับรายงานว่าผู้เสียชีวิตเป็นนักท่องเที่ยวหญิงชาวจีน อายุ 32 ปี เดินทางจากเมืองกวางโจว บินตรงมาลงที่เชียงใหม่ เมื่อวันที่ 28 มกราคม เบื้องต้นเพื่อนผู้เสียชีวิตแจ้งว่า ไม่มีอาการผิดปกติมาก่อน ไม่มีไข้ ไอ หอบเหนื่อยมาก่อน ซึ่งไม่เข้าเกณฑ์ของผู้ป่วยเข้าข่ายเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 แต่สอบสวนพบว่าได้ดื่มสุราตั้งแต่ช่วงเย็น อย่างไรก็ตาม ทีมสอบสวนโรคเคลื่อนที่เร็วได้เก็บตัวอย่างเนื้อปอดผู้เสียชีวิตส่งตรวจการติดเชื้อทางห้องปฏิบัติการ และวางแผนผ่าศพพิสูจน์หาสาเหตุการเสียชีวิต สําหรับเพื่อนที่ผู้เสียชีวิตเดินทางมาพบ 4 คน ขณะนี้ทุกคนอาการปกติ
สําหรับการใส่ชุดและอุปกรณ์ป้องกันโรคติดต่อของเจ้าหน้าที่นั้น เป็นการปฏิบัติตามมาตรฐานการป้องกันการติดเชื้อและการแพร่กระจายเชื้อ เพื่อความปลอดภัยของผู้ปฏิบัติงาน และยังไม่มีข้อมูลการสอบสวนมาก่อน
************************************** 29 มกราคม 2563
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ ลงพื้นที่ตรวจราชการรอบ 2/2561 ในเขตพื้นที่รับผิดชอบจังหวัดพิจิตร
วันพุธที่ 5 กันยายน 2561
ผู้ตรวจราชการ ก.อุตฯ ลงพื้นที่ตรวจราชการรอบ 2/2561 ในเขตพื้นที่รับผิดชอบจังหวัดพิจิตร
นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2/2561 ในเขตพื้นที่รับผิดชอบจังหวัดพิจิตร
เมื่อวันที่ 4 กันยายน 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ลงพื้นที่ตรวจราชการรอบ 2/2561 ในเขตพื้นที่รับผิดชอบจังหวัดพิจิตร โดยมีนายดุสิต จันทรกานต์ อุตสาหกรรมจังหวัดพิจิตร เจ้าหน้าที่สํานักงานอุตสาหกรรมจังหวัดพิจิตร และเจ้าหน้าที่ศูนย์ส่งเสริมอุตสาหกรรมภาคที่ 3 ให้การต้อนรับ และเข้าร่วมประชุมเพื่อรายงานข้อมูล ปัญหา และอุปสรรคในการพัฒนาอุตสาหกรรมของจังหวัดพิจิตร
นอกจากนี้ ผู้ตรวจราชการกระทรวงอุตสาหกรรม ได้ลงพื้นที่เยี่ยมชมการพัฒนาหมู่บ้านอุตสาหกรรมสร้างสรรค์ (Creative Industry Village: CIV) หรือ หมู่บ้าน CIV ในชุมชนย่านเก่าวังกรด ตําบลบ้านบุ่ง อําเภอเมือง จังหวัดพิจิตร ซึ่งเป็นการขับเคลื่อนตามยุทธศาสตร์ไทยแลนด์ 4.0 ที่มุ่งยกระดับเศรษฐกิจฐานราก (Local Economy) ตามแนวประชารัฐ และดูพื้นที่ก่อสร้างโดมพลังงานแสงอาทิตย์สําหรับตากผลิตภัณฑ์ของชุมชม (ปลาเกลือ) ที่ได้รับการสนับสนุนจากโรงงานพี่ช่วยน้อง หรือ big brother
ในการนี้ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดพิจิตร และผู้บริหารชุมชน ได้ร่วมกันหารือแนวทางการพัฒนาเกี่ยวกับหมู่บ้านอุตสาหกรรมสร้างสรรค์ (CIV) เพื่อขยายตลาดให้เป็นที่รู้จักและเข้าถึงผู้บริโภค ตลอดจนดึงกลุ่มนักท่องเที่ยวไทยและต่างชาติมาสัมผัสบรรยากาศของชุมชน
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมมหกรรมผ้าไหม  ไหมไทยสู่เส้นทางโลก  ครั้งที่ 8
วันอังคารที่ 9 ตุลาคม 2561
รอง นรม.วิษณุฯ เป็นประธานการประชุมมหกรรมผ้าไหม  ไหมไทยสู่เส้นทางโลก  ครั้งที่ 8
รอง นรม.วิษณุฯ เป็นประธานการประชุมมหกรรมผ้าไหม  ไหมไทยสู่เส้นทางโลก   ภายใต้แนวคิด “ผ้าไหมไทยในสายตาของดีไซเนอร์ชาวโลก”  เพื่อเป็นการส่งเสริมวัฒนธรรมไทย
วันนี้ (9 ตุลาคม 2561 ) เวลา 10.00 น.ณ ห้องประชุม 302 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการจัดงานเดินแบบผ้าไหม ร่วมกับคณะทูตนุทูตจากยุโรป อเมริกาใต้ เอเชีย และแอฟริกา คณะกรรมการการจัดงานมหกรรมผ้าไหม ไหมไทยสู่เส้นทางโลก ครั้งที่ 8 ซึ่งผลการประชุมสรุปสาระสําคัญดังนี้
สําหรับมหกรรมผ้าไหม ไหมไทยสู่เส้นทางโลก ครั้งที่ 8 ได้ความร่วมมือของนานาประเทศ กว่า 46 ประเทศจากภูมิภาคต่างๆ ได้แก่ ยุโรป อเมริกาใต้ เอเชียและแอฟริกา ในการนําผ้าไหมทอมือจากศูนย์ศิลปาชีพ มาตัดเย็บโดยนักออกแบบและดีไซน์เนอร์ชั้นนําจากไทยและต่างประเทศ โดยเอกอัครราชทูต คู่สมรส จะร่วมเดินแบบและแสดงในงาน 1st International Thai Silk Fashion Week การออกแบบแต่ละชุดผสมผสานระหว่างความงดงามของผ้าและเอกลักษณ์และวัฒนธรรมของแต่ละประเทศผ่านผ้าไหมไทย ภายใต้แนวคิด “ผ้าไหมไทยในสายตาของดีไซเนอร์ชาวโลก” เพื่อเป็นการส่งเสริมวัฒนธรรมไทย รวมไปถึงส่งเสริมการท่องเที่ยวในประเทศไทยสู่ชาวต่างประเทศ โดยมีประเทศผู้นําด้านแฟชั่นและการออกแบบของโลกตอบรับเข้าร่วมงานด้วยอาทิ ฝรั่งเศส อิตาลี ฟินแลนด์ จีน เกาหลี เปรู ศรีลังกา เป็นต้น รายละเอียดกําหนดการโดยย่อ ดังนี้
วันที่ 1 ธันวาคม 2561 พิธิเปิดมหกรรมผ้าไหม ไหมไทยสู่เส้นทางโลก ครั้งที่ 8 ณ โรงแรมเซนทาราแกรนด์ บางกอกคอนเวนชั่นเซนเตอร์ เซ็นทรัลเวิลด์
วันที่ 2-4 ธันวาคม จัดแสดงแฟชั่นวีค ครั้งที่ 1 (1st International Thai Silk Fashion Week) ณ อีเดนโซน ชั้นG เซ็นทรัลเวิลด์
วันที่ 2-9 ธันวาคม จัดแสดงนิทรรศการไหมไทยสู่เส้นทางโลก ณ เซ็นทรัลเวิลด์
พร้อมกันนี้ ระหว่างวันที่ 2-4 ธันวาคม 2561 ยังได้จัดให้มีการสัมมนา ในสถาบันการศึกษาชั้นนําของไทย อาทิ มหาวิทยาลัยศรีนครินทร์วิโรฒประสานมิตร มหาวิทยาลัยศิลปากร มหาวิทยาลัยราชภัฏสวนสุนันทาสถาบันเทคโนโลยีพระจอมเกล้าเจ้าคุณทหารลาดกระบัง เพื่อให้นักศึกษาไทยมีโอกาสแลกเปลี่ยนความรู้และประสบการณ์กับดีไซน์เนอร์ชั้นนําจากต่างประเทศอีกด้วย
...................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ตรวจเยี่ยมพร้อมมอบนโยบายให้กับ กรอ.
วันศุกร์ที่ 30 สิงหาคม 2562
รัฐมนตรีฯ สุริยะ ตรวจเยี่ยมพร้อมมอบนโยบายให้กับ กรอ.
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่กรมโรงงานอุตสาหกรรม (กรอ.)
เมื่อวันที่ 29 สิงหาคม 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่กรมโรงงานอุตสาหกรรม (กรอ.) พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม โดยมีนายพสุ โลหารชุน ปลัดกระทรวงอุตสาหกรรม นายอภิจิณ โชติกเสถียร รองปลัดกระทรวงอุตสาหกรรมและหัวหน้ากลุ่มภารกิจด้านตรวจสอบกระบวนการผลิต นายทองชัย ชวลิตพิเชฐ อธิบดีกรมโรงงานอุตสาหกรรม พร้อมคณะผู้บริหาร ให้การต้อนรับและบรรยายสรุปการดําเนินงาน
นายสุริยะฯ กล่าวว่า ขณะนี้กระทรวงอุตสาหกรรมมีนโยบายที่สําคัญ 5 ด้าน ที่จะให้ กรอ. และหน่วยงานต่าง ๆ ร่วมกันขับเคลื่อนภาคอุตสาหกรรมเพื่อเร่งพัฒนาอุตสาหกรรมไทยไปสู่การเป็นอุตสาหกรรม 4.0 รองรับการเปลี่ยนแปลงในยุคเศรษฐกิจดิจิทัลอย่างเต็มรูปแบบให้เกิดเป็นรูปธรรมโดยเร็ว รวมถึงเร่งสร้างความเชื่อมั่นนักลงทุนและดึงดูดนักลงทุนจากต่างชาติให้เข้ามาลงทุนในประเทศไทยมากขึ้นในภาวะที่เศรษฐกิจโลกประสบปัญหาชะลอตัวจากสงครามการค้าสหรัฐ-จีน
ทั้งนี้ ได้มอบนโยบายให้ กรอ. เร่งดําเนินการในเรื่องต่างๆ อาทิ 1. การปรับปรุงหลักเกณฑ์การขอรับการสนับสนุนเป็นเขตประกอบการและการกํากับดูแลเขตประกอบการและโรงงานในเขตประกอบการเพื่อสนับสนุนการเพิ่มพื้นที่อุตสาหกรรม เนื่องจากการกํากับดูแลโรงงานในเขตประกอบการอุตสาหกรรม ตามมาตรา ๓๐ แห่ง พ.ร.บ.โรงงาน พ.ศ. ๒๕๓๕ ไม่ครอบคลุมกลุ่มอุตสาหกรรมที่มีศักยภาพสูง ไม่เอื้อต่อการรวมกลุ่มอุตสาหกรรมเพื่อรับการสนับสนุนและพัฒนารวมถึงการส่งเสริมให้เกิด Circular Economy ตามนโยบายรัฐบาล และ 2. การปรับปรุงร่างกฎหมายเพื่อกําหนดประเภทหรือชนิดของโรงงานให้สอดคล้องกับสถานการณ์ และมีความทันสมัย เพื่อสร้างบรรยากาศการลงทุนรูปแบบใหม่ เสริมสร้างความมั่นคงด้านสิ่งแวดล้อมและความปลอดภัยให้มีประสิทธิภาพมากขึ้น รวมถึงสร้างศักยภาพการแข่งขันของผู้ประกอบการในด้านต่างๆ เช่น ด้านราคา สินค้า บริการ ความปลอดภัย เป็นต้น ซึ่งจะส่งผลดีต่อผู้รับบริการหรือผู้บริโภคต่อไป
รัฐบาลไทย-ข่าวทำเนียบรัฐบาล-ไทย-จีนพร้อมผลักดันความร่วมมือด้านการเกษตรและเพิ่มมูลค่าการค้าสินค้าเกษตรระหว่างกัน
วันศุกร์ที่ 18 ตุลาคม 2562
ไทย-จีนพร้อมผลักดันความร่วมมือด้านการเกษตรและเพิ่มมูลค่าการค้าสินค้าเกษตรระหว่างกัน
ไทย-จีนพร้อมผลักดันความร่วมมือด้านการเกษตรและเพิ่มมูลค่าการค้าสินค้าเกษตรระหว่างกัน
วันนี้ (18 ตุลาคม 2562) เวลา 14.00 น. นายฮั่น ฉางฟู (H.E.Mr. Han Changfu) รัฐมนตรีว่าการกระทรวงเกษตรและกิจการชนบท สาธารณรัฐประชาชนจีน เข้าเยี่ยมคารวะ นายจุรินทร์ ลักษณวิศิษฎ์ รองนายกรัฐมนตรี และรัฐมนตรีว่าการกระทรวงพาณิชย์ ณ ห้องรับรองชั้น 4 สัปปายะสภาสถาน อาคารรัฐสภา สรุปสาระสําคัญการหารือดังนี้
รองนายกรัฐมนตรียืนยันความสัมพันธ์ระหว่างสองฝ่ายที่มีมายาวนานและแน่นแฟ้น มีความร่วมมือในทุกระดับ โดยเฉพาะด้านการเกษตรที่จีนนับเป็นคู่ค้าที่สําคัญที่สุดของไทย พร้อมแสดงความชื่นชมนโยบายของประธานาธิบดีสี จิ้นผิง ซึ่งสามารถแก้ไขปัญหาความยากจนได้อย่างเป็นรูปธรรม
รัฐมนตรีว่าการกระทรวงเกษตรฯ ของจีน กล่าวว่าสินค้าเกษตรของไทยได้รับความนิยมในประเทศจีนเป็นอย่างมาก ยืนยันความสัมพันธ์ที่ดีของสองประเทศซึ่งเป็นพื้นฐานสําคัญของความร่วมมือในด้านต่างๆ สําหรับในด้านการเกษตรนั้น ทั้งสองประเทศมีการแลกเปลี่ยนด้านวิชาการ การศึกษาดูงาน การฝึกอบรมความรู้ด้านการเกษตรมาโดยตลอด ซึ่งจีนพร้อมให้การสนับสนุนต่อไป
ทั้งสองฝ่ายยินดีที่กระทรวงเกษตรและสหกรณ์ของไทยและกระทรวงเกษตรและกิจการชนบทจีนมีความร่วมมืออย่างใกล้ชิดภายใต้บันทึกความเข้าใจว่าด้วยความร่วมมือทางวิชาการเกษตรไทย-จีน (Sino-Thai Agricultural Technical Cooperation) ซึ่งมีการประชุมร่วมกันมาแล้ว 11 ครั้ง รวมถึงความร่วมมือภายใต้กรอบความร่วมมืออื่นๆ ในระดับพหุภาคี ได้แก่ กรอบอาเซียน และแม่โขง-ล้านช้าง ซึ่งทําให้เกิดการแลกเปลี่ยนเทคโนโลยีด้านการเกษตร ช่วยส่งเสริมการพัฒนาการเกษตร และขยายการค้าสินค้าเกษตรระหว่างกันมากขึ้น ทั้งนี้รัฐมนตรีว่าการกระทรวงเกษตรฯ ของจีนหวังว่าไทยในฐานะประธานอาเซียนจะช่วยผลักดันความสัมพันธ์และความร่วมมือระหว่างอาเซียนกับจีนด้วย
รองนายกรัฐมนตรีหวังว่าจีนจะสนับสนุนความร่วมมือให้มีความกว้างขวางยิ่งขึ้น และการหารือในวันนี้จะมีส่วนสําคัญในการเสริมสร้างความสัมพันธ์และความร่วมมืออันดีระหว่างทั้งสองฝ่าย รวมทั้งจะช่วยส่งเสริมความร่วมมือด้านเศรษฐกิจ การค้า การลงทุนระหว่างไทย-จีนให้มากยิ่งขึ้นต่อไป
*********
รัฐบาลไทย-ข่าวทำเนียบรัฐบาล-New Normal
วันอังคารที่ 18 สิงหาคม 2563
New Normal
การใส่หน้ากากอนามัย
ควรใส่หน้ากากอนามัยตลอดเวลาที่อยู่นอกที่พักอาศัย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงดิจิทัลฯ ลงพื้นที่ตรวจราชการศูนย์ดิจิทัลชุมชนบ้านหนองขุย จ.กาญจนบุรี
วันอังคารที่ 12 พฤศจิกายน 2562
รัฐมนตรีว่าการกระทรวงดิจิทัลฯ ลงพื้นที่ตรวจราชการศูนย์ดิจิทัลชุมชนบ้านหนองขุย จ.กาญจนบุรี
รัฐมนตรีว่าการกระทรวงดิจิทัลฯ ลงพื้นที่ตรวจราชการศูนย์ดิจิทัลชุมชนบ้านหนองขุย จ.กาญจนบุรี
เมื่อวันที่ 11 พฤศจิกายน 2562 เวลา 13.00 น. นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงฯ เยี่ยมชมการดําเนินงานศูนย์ดิจิทัลชุมชนบ้านหนองขุย ต.หนองสาหร่าย อ.พนมทวน จ.กาญจนบุรี โดยได้กล่าวชื่นชมถึงความเข้มแข็งของการบริหารจัดการชุมชน โดยมีผู้นําชุมชนที่สนับสนุนส่งเสริมการให้ความรู้และการใช้ประโยชน์ข้อมูลด้านเทคโนโลยีสารสนเทศให้ก้าวทันตามความเปลี่ยนแปลงของสังคมยุคปัจจุบัน พร้อมทั้งกล่าวถึงแนวนโยบายการปรับปรุงรูปแบบการให้บริการศูนย์ดิจิทัลชุมชน ให้สอดคล้องกับความต้องการของพื้นที่ชุมชน และการสร้างเครือข่ายความร่วมมือกับหน่วยงานต่าง ๆ ในพื้นที่ให้เกิดการใช้ศูนย์ดิจิทัลแบบบูรณาการ รวมถึงต้องการให้ชุมชนมีรายได้ที่เพิ่มขึ้นโดยการค้นหาคัดเลือกอัตลักษณ์ของสินค้าชุมชนที่โดดเด่น แล้วนํามาขายในระบบออนไลน์ และยังเน้นถึงเรื่องการนําเทคโนโลยีมาช่วยส่งเสริมการตลาด โดยการคัดเลือกเยาวชน คนรุ่นใหม่ของชุมชนที่มีความสนใจด้านเทคโนโลยีประมาณ 10 – 20 คนต่อชุมชน มาฝึกทักษะด้านการใช้เทคโนโลยีดิจิทัลเพื่อช่วยในการประชาสัมพันธ์การขายสินค้าผ่านระบบออนไลน์ โดยมีข้อสั่งการมอบให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ดูแลคัดเลือกศูนย์ดิจิทัลชุมชนที่มีศักยภาพมาพัฒนาให้มีความเข้มแข็งมากยิ่งขึ้น และมอบหมายให้บริษัท ไปรษณีย์ไทย จํากัด (ปณท) สนับสนุนให้เกิดการค้าขายสินค้าขายชุมชนผ่านระบบออนไลน์มากยิ่งขึ้น โดยคิดอัตราค่าบริการขนส่งสินค้าให้กับชุมชนในราคาพิเศษ และเดินเยี่ยมชมผลิตภัณฑ์สินค้าชุมชนของประชาชนชาว ต.หนองสาหร่าย
******************
รัฐบาลไทย-ข่าวทำเนียบรัฐบาล-ก.ยุติธรรม รับเรื่องจากรองประธานมูลนิธิสุภาฯ  เพื่อตรวจสอบความไม่เป็นธรรมและการละเมิดสิทธิของลูกหนี้
วันจันทร์ที่ 27 มีนาคม 2560
ก.ยุติธรรม รับเรื่องจากรองประธานมูลนิธิสุภาฯ  เพื่อตรวจสอบความไม่เป็นธรรมและการละเมิดสิทธิของลูกหนี้
กระทรวงยุติธรรม รับเรื่องจากรองประธานมูลนิธิสุภาฯ เพื่อตรวจสอบความไม่เป็นธรรมและการละเมิดสิทธิของลูกหนี้
เมื่อวันจันทร์ที่ ๒๗ มีนาคม ๒๕๖๐ เวลา ๑๕.๐๐ น.
ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายอินทราวุธ สมมาตร หัวหน้าศูนย์บริการร่วมกระทรวงยุติธรรม
รับเรื่องจากนางสาวอาจิน จุ้งลก รองประธานมูลนิธิสุภา วงศ์เสนาเพื่อการปฏิรูปสิทธิลูกหนี้
พร้อมด้วยสมาชิกมูลนิธิฯ จํานวนกว่า ๔๐ คน
เพื่อขอให้กระทรวงยุติธรรมพิจารณาตรวจสอบความไม่เป็นธรรมและการละเมิดสิทธิของลูกหนี้
และมาตรการเร่งด่วนในการแก้ไขปัญหาหนี้สิน รวมทั้งการแก้ไขกฎหมายที่เกี่ยวข้อง
รัฐบาลไทย-ข่าวทำเนียบรัฐบาล- รมว.พม. กำชับ จนท. เร่งช่วยเหลือครอบครัวยากจน อาศัยอยู่รวมกันถึง 7 ชีวิต มีทั้งคนชรา คนป่วย และเด็ก ที่ จ.พังงา
วันพุธที่ 12 เมษายน 2560
รมว.พม. กําชับ จนท. เร่งช่วยเหลือครอบครัวยากจน อาศัยอยู่รวมกันถึง 7 ชีวิต มีทั้งคนชรา คนป่วย และเด็ก ที่ จ.พังงา
รมว.พม. กําชับ จนท. เร่งช่วยเหลือครอบครัวยากจน อาศัยอยู่รวมกันถึง 7 ชีวิต มีทั้งคนชรา คนป่วย และเด็ก ที่ จ.พังงา และครอบครัว 2 ตา-ยาย และหลานวัย 5 ขวบ มีฐานะยากจน บ้านถูกฟ้าผ่าไฟไหม้บ้านพังเสียหายทั้งหลัง ไร้ที่อยู่อาศัยและยังไม่ได้รับการช่วยเหลือใดๆ
วันนี้ (12 เม.ย. 60) เวลา 09.15 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)
เปิดเผยภายหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 611/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีพบครอบครัวยากจน อาศัยอยู่รวมกัน ถึง 7 ชีวิต ทั้งชายชราวัย 79 ปี ที่ประสบอุบัติเหตุซี่โครงหัก ไม่สามารถทํางานได้ ภรรยาที่ป่วยเป็นโรคฝีในปอด ต้องเจาะปอดไม่สามารถทํางานหนักได้ และลูกชาย-หญิงอีก 5 คน ครอบครัวมีรายได้จากลูกชายคนโตเพียงคนเดียว ที่ทํางานก่อสร้าง อีกทั้ง ลูกสาวคนเล็กวัย 14 ปี ที่กําลังศึกษาอยู่ชั้น ม.2 ต้องขาดเรียนบ่อยครั้ง เนื่องจากไม่มีเงินไปโรงเรียน ทั้ง 7 ชีวิต อาศัยในบ้านสภาพเก่าทรุดโทรมใกล้ผุพัง ครอบครัวมีฐานะยากจน ที่อําเภอทับปุด จังหวัดพังงา นั้น ตนได้กําชับให้พัฒนาสังคมและความมั่นคงของมนุษย์จังหวัดพังงา (พมจ.พังงา) พร้อมหน่วยงานที่เกี่ยวข้องในพื้นที่สังกัดกระทรวงการพัฒนา สังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านผู้สูงอายุและด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้งประสานความร่วมมือกับหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของ 2 สามี-ภรรยาอย่างต่อเนื่อง การศึกษาของเด็กหญิง ในระยะยาว การปรับปรุงที่อยู่อาศัยให้ถูกสุขลักษณะและเหมาะสม รวมทั้ง การแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
พลตํารวจเอก อดุลย์ กล่าวเพิ่มเติมว่า สําหรับกรณีพบครอบครัว 2 ตา-ยาย และหลานวัย 5 ขวบ ครอบครัวมีฐานะยากจน เคราะห์ร้ายบ้านถูกฟ้าผ่า ทําให้เกิดเหตุไฟไหม้บ้านพังเสียหายทั้งหลัง และไม่เหลือทรัพย์สินใดๆทั้งสิ้น ทําให้ทั้ง 3 ชีวิตไร้ที่อยู่อาศัย ใช้ชีวิตด้วยความยากลําบาก ขณะนี้ ยังไม่ได้รับการช่วยเหลือใดๆ จากหน่วยงานที่เกี่ยวข้อง ที่อําเภอเขาพนม จังหวัดกระบี่ นั้น ตนได้กําชับให้พัฒนาสังคมและความมั่นคงของมนุษย์จังหวัดกระบี่ (พมจ.กระบี่) พร้อมหน่วยงานที่เกี่ยวข้องในพื้นที่สังกัดกระทรวงการพัฒนา สังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องที่พักอาศัยชั่วคราว การศึกษาของเด็ก ในระยะยาว รวมทั้ง เรื่องการปรับปรุงที่อยู่อาศัยให้อยู่ในสภาพมั่นคง ถูกสุขลักษณะและเหมาะสมต่อไป